text: Kummefryser satte ild til garage
  06 januar 2016 kl. 21.12
  Ilden fik fat i den ene gavl, da der udbrød brand på Ydunslund i Vojens.
  En garage på Ydunslund i Vojens stod onsdag aften i lys lue.
  - Det var formentlig en kortslutning i en kummefryser, der var årsag til branden, oplyser vagtchef Ole Aamann fra Syd- og Sønderjyllands Politi til TV SYD.
  Der var frygt for, at branden ville brede sig hurtigt, da den havde fået fat i den ene gavl.
  Men brandvæsenet var hurtigt på stedet og fik kontrol over ilden.
  Der var ingen personer eller dyr i fare ved branden.
  På vej til brand i garage i Vojens. Ingen personer eller dyr meldes i fare. Vagtchefen. #politidk
  
  Bygningsbrand Vojens. Station Vojens og Sommersted indsat. Slukket med HT og UHPS (super-HT). Efterslukning igang. pic.twitter.com/PXENNSA1Sa
  
  